Astfel, maximele se vor încadra în general între 12 și 17 grade. Cerul va fi variabil. Vântul va sufla moderat, cu intensificări temporare pe crestele montane și în sudul Banatului (unde vor fi rafale și de peste 55...60 km/h), precum și în Oltenia, Dobrogea și estul Moldovei. Dimineața, izolat, va fi ceață.
În București, vremea se va încălzi față de intervalul anterior, astfel că temperatura maximă va fi de 15...16 grade. Cerul va fi variabil, iar vântul va sufla slab și moderat.
Și la munte vremea se va încălzi. Cerul va fi variabil, dar se va înnora începând din orele serii îndeosebi în Carpații Meridionali și în Munții Banatului, unde pe alocuri va ploua, iar la altitudini mari vor fi precipitații mixte. Temporar, îndeosebi noaptea, vântul va avea intensificări mai ales pe creste.